**ANALIZA PRIVIND APLICAREA PRINCIPIULUI DE *„*A NU PREJUDICIA ÎN MOD SEMNIFICATIV” (DNSH)**

**ÎN CADRUL PROIECTELOR PROPUSE LA FINANȚARE PRIN**

**PRIORITATEA 3 PROMOVAREA ADAPTĂRII LA SCHIMBĂRILE CLIMATICE ŞI MANAGEMENTUL RISCURILOR –**

**OS 2.4. PROMOVAREA ADAPTĂRII LA SCHIMBĂRILE CLIMATICE ȘI PREVENIREA RISCURILOR DE DEZASTRE ȘI REZILIENȚĂ, PE BAZA UNOR ABORDĂRI ECOSISTEMICE**

***A se completa corespunzător proiectului:***

**DESCRIEREA PE SCURT A PROIECTULUI**

**ELEMENTE GENERALE:**

* **Managementul principalelor tipuri de risc identificate în PNMRD**

**Proiectele finanțate prin PDD vor viza gestionarea inundaţiilor și vor fi identificate și prioritizate pe baza PMBH și PMRI. În același timp, investițiile propuse pentru măsurile de prevenire a riscului la inundații vor contribui la limitarea efectelor altor fenomene specifice schimbărilor climatice, de exemplu, seceta hidrologică și pedologică sau alunecările de teren.**

**Conform PNMRD, un aspect punctual identificat în contextul riscului la inundații este eroziunea costieră. Astfel, estimările pentru următorii 50 de ani, în condițiile schimbărilor climatice care presupun o creștere a nivelului mediu al Mării Negre cu o medie anuală de 2-3 mm/an vor conduce la amplificarea fenomenului erozional și implicit la eventuale creșteri ale impactului negativ asupra litoralului. In acest sens, este importantă continuarea lucrărilor cu finanțare europeană aflate în desfășurare.**

**Seceta este un alt risc natural major determinat de un complex de condiții climatice, pedologice, fiziologice, caracterizat prin existenţa apei sub valorile optime.**

**Astfel, investițiile din PDD vor viza managementul riscurilor generate de inundații, eroziune costieră și secetă şi reducerea impactului acestora asupra populaţiei, proprietății și mediului, prin următoarele tipuri majore de intervenții/măsuri:**

**În implementarea măsurilor menționate, se vor utiliza soluții bazate pe infrastructura verde pentru prevenirea inundaţiilor şi reducerea impactului secetei.**

* **Îmbunătățirea sistemului de răspuns la risc**

**Cadrul strategic și evoluțiile recente în materie de climă evidențiază creșterea intensității și frecvenței riscurilor naturale cauzate de schimbările climatice, acestea reprezintând o amenințare constantă care depășește capacitatea de răspuns disponibilă. În ultimii ani s-au produs efecte majore ale schimbărilor climatice (furtuni și inundații violente, valuri de căldură, secetă, incendii devastatoare) cu amplori și consecințe grave, ceea ce impune continuarea investițiilor pentru combaterea acestora și eficientizarea răspunsului în situații de urgență. Astfel, investițiile sunt prioritizate în PNMRD și vizează prevenirea, pregătirea și gestionarea situațiilor de urgență generate de riscurile naturale accentuate de schimbările climatice.**

**Proiectul se încadrează în tipurile de măsuri pentru care s-a facut analiza DNSH în cadrul PDD 2021-2027, vizând:**

* **acțiunea *Managementul principalelor tipuri de risc identificate în PNMRD***
* **amenajarea integrată a bazinelor hidrografice (acțiuni de gospodărire a apelor și îmbunătățiri funciare) prin utilizarea/aplicarea măsurilor nestructurale (ex. reducerea scurgerilor de suprafață, remeandrare, crearea de zone de inundare naturală), cu preponderență a realizării de infrastructură verde (inundații și secetă) și prin adaptarea infrastructurii verzi existente, conforme cu practicile UE și cele promovate pentru atingerea obiectivelor Pactului Verde European, inclusiv asigurarea conectivităţii laterale şi/sau transversale a râului, care pot contribui la refacerea rezervelor de apă subterană și, totodată, la reducerea gazelor cu efect de seră prin stocarea carbonului în sol și vegetație**
* **continuarea acţiunilor specifice de limitare a efectelor negative ale eroziunii costiere aflate în derulare (reînnisipare plajă; îndepărtare/realizare structuri costiere; îndepărtare/realizare protecții de mal; amenajare faleză)**
* **dezvoltarea infrastructurii de monitorizare, avertizare şi alarmare a fenomenelor hidro-meteorologice severe (inundații și secetă), inclusiv sisteme și infrastructuri de comunicații și tehnologia informației, pentru evaluarea și gestionarea durabilă a resurselor naturale, precum și activităţi în scopul conştientizării publice.**
* **acțiunea *Îmbunătățirea sistemului de răspuns la risc***
  + **investiții în infrastructură (ex. subunități locale, centre regionale, centre de training, baze aeriene, rețele de comunicații și informatice pentru Sistemul național de management al situațiilor de urgență și Sistemul național unic pentru apeluri de urgență, dezvoltarea infrastructurii de comunicații de fibră optică, care va procesa sau colecta date care au ca rezultat reduceri substanțiale demonstrate ale emisiilor de gaze cu efect de seră pe ciclul de viață)**
  + **investiții în mijloace tehnice (ex. mașini de coordonare a intervențiilor în caz de risc major, mașini de coordonare a intervențiilor medicale, ambulanțe, autospeciale transport apă).**

**ELEMENTE SPECIFICE:**

***Categoria acțiunilor sprijinite prin PDD care fac obiectul etapei a doua a proiectului POIM \_ se referă la*:**

* **Managementul principalelor tipuri de risc identificate în PNMRD.**
* **Îmbunătățirea sistemului de răspuns la risc.**

*Proiectul prevede finanțarea următoarelor întervenții:*

*-*

*-*

*-*

**LISTA DE VERIFICARE DNSH**

**Notă**: pentru cele șase obiective specifice de mediu solicitantul va prezenta informațiile aferente conformității proiectului cu principiul DNSH. În cazul în care pentru un obiectiv de mediu este bifat NU(*nu necesită evaluare de fond*) se va justifica cu informații aferente proiectului. În cazul în care pentru un obiectiv de mediu s-a bifat DA (*necesită evaluare de fond*) se va detalia cu informații specifice proiectului.

* **ACȚIUNEA: Managementul principalelor tipuri de risc identificate în PNMRD**

**Măsura privind*: Amenajarea integrată a bazinelor hidrografice (acțiuni de gospodărire a apelor și îmbunătățiri funciare) prin utilizarea/aplicarea măsurilor nestructurale (ex. reducerea scurgerilor de suprafață, remeandrare, crearea de zone de inundare naturală), cu preponderență a realizării de infrastructură verde (inundații și secetă) și prin adaptarea infrastructurii verzi existente, conforme cu practicile UE și cele promovate pentru atingerea obiectivelor Pactului Verde European, inclusiv asigurarea conectivităţii laterale şi/sau transversale a râului, care pot contribui la refacerea rezervelor de apă subterană și, totodată, la reducerea gazelor cu efect de seră prin stocarea carbonului în sol și vegetație***

**Partea 1 - Filtrarea celor 6 obiective de mediu pentru a identifica pe cale care necesită o evaluare de fond**

|  |  |  |  |
| --- | --- | --- | --- |
| **Filtrarea celor 6 obiective de mediu pentru a se evidenția care necesită o evaluare de fond conform principiului DNSH** | **Da** | **Nu** | **Justificare în cazul selectării răspunsului „Nu”**  *- corespunzător proiectului -* |
| Atenuarea schimbărilor climatice |  | X  (*justificare*) | Măsura de investiții nu afectează obiectivul de atenuare a schimbărilor climatice. Acțiunea este încadrată sub codul de intervenție 058 Măsuri de adaptare la schimbările climatice și prevenirea și gestionarea riscurilor legate de climă: inundații și alunecări de teren (inclusiv sensibilizare, sisteme și infrastructuri de protecție civilă și de gestionare a dezastrelor, abordări ecosistemice) care contribuie substanțial la calcularea sprijinului acordat obiectivelor privind schimbările climatice, respectiv 100%.  În cadrul acestei măsuri se va avea în vedere utilizarea/aplicarea măsurilor nestructurale cu preponderență infrastructura verde, inclusiv prin modernizarea și adaptarea infrastructurii verzi existente, conforme cu practicile UE și cele promovate pentru atingerea obiectivelor Pactului Verde European, în vederea gestionării riscului de inundații cu scopul protejării persoanelor, infrastructurii și obiectivelor socio-economice localizate în zonele de risc, precum și pentru protejarea mediului și biodiversității prin măsuri ecologice relevante, și prin măsuri pentru asigurarea debitului ecologic.  De asemenea, în cadrul acestei acțiunii se va regăsi și implementarea de măsuri nestructurale care includ măsuri verzi în principal “soluții bazate pe natură” (ex. plantarea de perdele forestiere de protecție, împădurirea bazinelor hidrografice torențiale/bazine hidrografice, stabilizarea dunelor de nisip, a terenurilor/solurilor afectate de secetă cu ajutorul plantațiilor) ca factor complementar pentru menținerea funcțiilor ecosistemelor și întărirea rezilienței acestora la manifestarea fenomenului de secetă, respectiv deșertificare, precum și alte măsuri cu privire la dezvoltarea și/sau adaptarea cerințelor legale naționale existente (ex. interdicții de construire în zonele inundabile, refacerea și crearea de zone umede și refacerea râurilor).  Prin urmare, în implementarea măsurilor menționate se vor utiliza soluții verzi pentru prevenirea inundaţiilor şi reducerea impactului secetei. Totodată, investițiile din cadrul acestei acțiunii vor fi realizate cu respectarea principiului de neafectare semnificativă a mediului, precum și cu respectarea legislației naționale în domeniul protecției mediului. |
| Adaptarea la schimbările climatice |  | X  (*justificare*) | Măsura de investiții nu afectează obiectivul de adaptarea la schimbărilor climatice. Acțiunea este încadrată sub codul de intervenție 058 Măsuri de adaptare la schimbările climatice și prevenirea și gestionarea riscurilor legate de climă: inundații și alunecări de teren (inclusiv sensibilizare, sisteme și infrastructuri de protecție civilă și de gestionare a dezastrelor, abordări ecosistemice) care contribuie substanțial la calcularea sprijinului acordat obiectivelor privind schimbările climatice, respectiv 100%.  De asemenea, pentru investițiile prevăzute de această măsură a fost parcurs procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  Conform Raportului de Mediu PDD se precizează că potenţialele efecte pozitive nesemnificative s-au identificat asupra obiectivelor relevante de mediu privind populaţia, sănătatea umană, apă, sol, economie circulară (resurse naturale), deoarece aceste efecte au fost atribuite luând în considerare următoarele aspecte: pentru gestionarea durabilă a resurselor naturale, utilizarea cu preponderență a infrastructurii verzi, crearea condiţiilor pentru valorificarea peisajului şi patrimoniului cultural din zona programului, adaptarea la efectele schimbărilor climatice etc. |
| Utilizarea durabilă și protejarea resurselor de apă și a celor marine |  | X  (*justificare*) | Acțiunea nu are impact și nu este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine. |
| Economia circulară, inclusiv prevenirea generării de deșeuri și reciclarea acestora |  | X  (*justificare*) | Gestionarea deşeurilor rezultate în toate etapele se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, respectiv în linie cu obiectivele din cadrul general de gestionare a deşeurilor la nivel naţional - Planul naţional de gestionare a deşeurilor (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017).  În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  În conformitate cu prevederile Deciziei nr. 2000/532/CE a Comisiei, preluată în legislaţia naţională prin HG nr. 856/2002, cu modificările și completările ulterioare, lucrările nu presupun utilizarea unor categorii de materiale care să poată fi încadrate în categoria substanțelor toxice și periculoase.  În ceea ce priveşte deşeurile recuperabile rezultate pe perioada executării lucrărilor, constructorul se va asigura că cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare material, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări.  Astfel, în conformitate cu reglementările în vigoare, deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor. În toate etapele proiectului se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectului, în toate etapele acestuia, vor fi depozitate temporar doar pe suprafeţe special amenajate în acest sens. În cazul deşeurilor contaminate, se vor lua măsuri speciale de gestionare a acestora (prin depozitarea separată doar pe suprafeţe impermeabile), pentru a nu contamina restul deşeurilor sau solul.  În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  Sortarea deşeurilor se va realiza la locul de producere, prin grija constructorului. Acesta are obligaţia, conform HG nr. 856/2002, cu modificările și completările ulterioare, să ţină evidenţa lunară a colectării, stocării provizorii şi eliminării deşeurilor către depozitele autorizate. |
| Prevenirea și controlul poluării aerului, apei sau solului |  | X  (*justificare*) | Acțiunea propusă nu duce la creșterea emisiilor de poluanți în aer, apă sau sol. |
| Protecția și refacerea biodiversității și a ecosistemelor |  | X  (*justificare*) | Având în vedere că investițiile se vor realiza cu preponderență în infrastructura verde, inclusiv prin modernizarea și adaptarea infrastructurii verzi existente, se estimează că acțiunea propusă nu este nocivă pentru condiția bună și reziliența ecosistemelor sau nocivă pentru stadiul de conservare a habitatelor și a speciilor. |

**Măsura privind: *Continuarea acţiunilor specifice de limitare a efectelor negative ale eroziunii costiere aflate în derulare*** *(****reînnisipare plajă; îndepărtare/realizare structuri costiere; îndepărtare/realizare protecții de mal; amenajare faleză)***

**Partea 1 - Filtrarea celor 6 obiective de mediu pentru a identifica pe cale care necesită o evaluare de fond**

|  |  |  |  |
| --- | --- | --- | --- |
| **Filtrarea celor 6 obiective de mediu pentru a se evidenția care necesită o evaluare de fond conform principiului DNSH** | **Da** | **Nu** | **Justificare în cazul selectării răspunsului „Nu”**  *- corespunzător proiectului -* |
| Atenuarea schimbărilor climatice |  | X  (*justificare*) | Având în vedere că prin PDD se va finanța continuarea acţiunilor specifice de limitare a efectelor negative ale eroziunii costiere aflate în derulare, este relevant faptul că evaluarea impactului asupra mediului s-a realizat din faza de pregătire a proiectului aflat în prezent în implementare, măsurile de evitare/prevenire/reducere a impactului și condițiile stabilite prin Acordul de Mediu, Avizul de gospodărire a apelor și Studiul privind impactul asupra corpurilor de apă fiind integrate în soluțiile alese pentru implementare.  Proiectul va avea ca rezultat atât reducerea daunelor economice cauzate de producerea riscurilor accentuate de schimbările climatice, în principal a celor provocate de fenomenul de eroziune costieră, cât și atenuarea impactului efectelor negative generate de schimbările climatice.  Amprenta de carbon a fost calculată în conformitate cu metodologia BEI pentru evaluarea GES și variațiilor acestora, obținându-se o medie anuală mult sub limita impusă de metodologie.  La realizarea proiectului s-au avut în vedere investiții care să conducă la reducerea emisiilor de gaze cu efect de seră, în conformitate cu Planul de acțiune aferent Strategiei privind schimbările climatice.  Lucrările vor avea efect pozitiv împotriva efectelor schimbărilor climatice prin asigurarea stabilității terenurilor, plajelor, habitatelor și a liniei țărmului. Prin implementarea soluțiilor și a măsurilor de prevenire/diminuare a impactului, nivelul de risc climatic pentru fiecare componentă se încadrează în categoriile de risc redus și moderat.  Opțiunile cu emisiile reduse au fost analizate și ținând cont de caracteristicile specifice ale proiectului nu au fost identificate alte alternative. |
| Adaptarea la schimbările climatice | X  (*evaluare de fond*) |  |  |
| Utilizarea durabilă și protejarea resurselor de apă și a celor marine | X  (*evaluare de fond*) |  |  |
| Economia circulară, inclusiv prevenirea generării de deșeuri și reciclarea acestora | X  (*evaluare de fond*) |  |  |
| Prevenirea și controlul poluării aerului, apei sau solului | X  (*evaluare de fond*) |  |  |
| Protecția și refacerea biodiversității și a ecosistemelor | X  (*evaluare de fond*) |  |  |

**Partea a 2- a: Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond**  *- corespunzător proiectului -* |
| --- | --- | --- |
| Adaptarea la schimbările climatice  *Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor?* | X | Strategia UE 2020 este implementată în România prin Strategia Națională privind Schimbările Climatice și Creșterea Economică bazată pe emisii de carbon reduse 2016-2020, aprobată prin HG 739/20.10.2016. Strategia acoperă adaptarea la schimbările climatice.  Prezentul proiect contribuie la obiectivele legate de schimbări climatice în conformitate cu Strategia UE 2020 oferind prin investițiile vizate reziliența în fața eroziunii costiere a țărmului românesc cauzată de schimbările climatice și de factorii antropici. Astfel prin proiect se asigură protecția mediului, biodiversității, siturilor Natura 2000, habitatelor și speciilor protejate, infrastructurii sociale și de transport, construcțiilor etc. în fața schimbărilor climatice ce cauzează eroziunea costieră.  Scopul investițiilor este să asigure adaptare la schimbările climatice, prevenirea și gestionarea riscului prin protecția la eroziune a liniei țărmului în condiții medii anuale și în timpul evenimentelor cu perioada de recurență de până la 1/100 ani, pentru o durată de viața proiectată de 50 ani.  Investițiile urmăresc limitarea efectelor negative ale fenomenelor de eroziune a plajelor si falezelor de-a lungul litoralului Marii Negre, contribuind semnificativ la menținerea ecosistemelor marine litorale, asigurarea stabilității în timp a zonei, menținerea valorilor socio-economice și de mediu ale zonei.  Impactul riscurilor schimbărilor climatice s-a efectuat pentru toate fazele de dezvoltare a proiectului și pentru fiecare opțiune analizată în cadrul  analizei de opțiuni, conform Metodologiei de evaluare a riscurilor "Non-paper Guidelines for Project Managers: Making vulnerable investments climate resilient" și Ghidului DG Clima "Schimbări Climatice și Proiectele Majore".  A fost realizată Analiza privind vulnerabilitatea și riscurile aferente schimbărilor climatice în cadrul căreia s-au avut în vedere schimbările climatice curente și prognozate, conform Studiului "Scenarii  de schimbare a regimului climatic în România in perioada 2001-2030", întocmit de Administrația Națională de Meteorologie, European Climate Adaptation Platform pentru zona costieră și Climate Change Knowledge Portal (2020-2099).  Riscurile climatice au fost  identificate pentru fiecare din opțiunile analizate,  fiind propusă spre implementare opțiunea cu riscurile climatice cele mai  reduse.  În scopul dezvoltării unui proiect cât mai rezilient la schimbările climatice pentru fiecare risc identificat s-a decis identificarea măsurilor de adaptare în scopul reducerii acestora la un nivel acceptabil sau eliminarea lor. Măsurile propuse asigură conformarea cu obiectivele de adaptare la schimbările climatice și cu măsurile pentru prevenirea riscurilor climatice și măsurile non-structurale prevăzute în Avizul de mediu pentru POIM menite să întărească reziliența la dezastre naturale. |
| Utilizarea durabilă și protejarea resurselor de apă și a celor marine:  *Se preconizează că măsura va fi nocivă pentru:*   1. *starea bună sau pentru potențialul ecologic bun al corpurilor de apă, inclusiv al apelor de suprafață și subterane sau*   *(ii) starea ecologică bună a apelor marine?* | X | Având în vedere că prin PDD se va finanța continuarea acţiunilor specifice de limitare a efectelor negative ale eroziunii costiere aflate în derulare, se consideră relevant faptul că pentru proiectul finanțat din POIM, în vederea identificării impactului potențial asupra mediului, au fost elaborate raportul privind impactul asupra mediului și studiul de evaluare adecvată, în cadrul procedurii de mediu, respectiv studiul privind impactul asupra corpurilor de apă (SEICA).  Proiectul include soluții tehnice care protejează mediul marin, prin acestea conformându-se cu Directiva 2008/56/CE a Parlamentului European și a Consiliului de instituire a unui cadru de acțiune comunitară în domeniul politicii privind mediul marin (Directiva-cadru „Strategia pentru mediul marin”).  Impactul proiectului asupra mediului marin este unul minim și limitat în timp doar pe perioada de construcție. În proiect sunt incluse investiții special menite pentru menținerea stării ecologice bune ale mediului marin, respectiv pentru creșterea valorii conservative a habitatelor marine.  În perioada de construcție, impactul lucrărilor din faza de execuție va fi determinat de modul de organizare și desfășurare al acestora, precum și de realizarea lucrărilor efective (ex: construcția digurilor de larg). Realizarea construcțiilor va conduce la creșterea temporară a suspensiilor în apa mării.  După finalizarea lucrărilor, se estimează că nu va exista niciun impact asupra calității apelor de suprafață. |
| Tranziția către o economie circulară, inclusiv prevenirea generării de deșeuri și reciclarea acestora  *Se preconizează că măsura:*  *(i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau*  *(ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau*  *(iii) va cauza prejudicii semnificative și pe termen lung mediului în ceea ce privește economia circulară?* | X | Toate deșeurile rezultate în urma lucrărilor, vor fi colectate și eliminate conform cu prevederilor legale. Zona șantierelor și a organizărilor de șantier vor fi menținute permanent în condiții stricte de curățenie. După finalizarea lucrărilor, constructorii vor fi responsabili pentru operațiunile de dezafectare a organizărilor de șantier și de refacere a amplasamentelor care includ colectarea deșeurilor rezultate, transportul, valorificarea/ eliminarea acestora prin intermediul operatorilor de salubritate autorizați.  În cazul materialelor rezultate din dezafectarea/înlăturarea structurilor costiere vechi se vor avea în vedere următoarele:  - deșeurile din construcție rezultate din demolarea structurilor costiere și a apărărilor de mal existente vor fi transportate și depozitate pe terenuri/platforme puse la dispoziție de autoritățile locale, în vederea valorificării/reutilizării, în măsura în care este posibil (deșeurile de pământ și piatră pot fi valorificate) sau vor fi transportate la depozitul de deșeuri inerte de la Ovidiu. Fiecare constructor va întocmi, înainte de începerea activității un Plan de management al deșeurilor.  - deșeurile rezultate din decolmatarea canalelor stăvilarelor vor fi transportate pe un teren/platformă specială identificată de Beneficiar împreună cu Constructorul în vederea depozitării și reutilizării. Constructorul va întocmi un Plan de transport și gestionare a acestor deșeuri.  Având în vedere activitățile turistice ce se vor dezvolta ca urmare a înnisipării plajelor, în scopul prevenirii poluării solului, în faza de exploatare a investițiilor se vor lua următoarele măsuri:  - pe plajă sau în proximitatea acestora se vor amplasa coșuri de gunoi și containere pentru colectarea selectivă a deșeurilor similare deșeurilor menajere; Beneficiarul va asigura colectarea deșeurilor de pe plaje și transportul lor la depozitele de deșeuri conforme cu utilaje proprii sau va încheia contracte pentru preluarea deșeurilor colectate de pe plajă cu firmele de salubritate care operează în zonă  - deșeurile rezultate din operațiile de curățare a plajelor cu utilaje vor rezulta deșeuri cu conținut de nisip și deșeuri similare deșeurilor menajere. Deșeurile colectate vor fi transportate la depozitele de deșeuri conforme din zona de către Beneficiar sau de firmele specializate care se vor ocupa de întreținerea plajelor.  Măsurile referitoare la organizarea de șantier și derularea activităților de construire, valabile atât pentru zona marină, cât și pentru zona terestră includ interzicerea depozitării surplusului de material excavat, de materiale sau deșeuri în afara suprafețelor din incinta organizării de șantier și în nici un caz depozitarea acestora în zona de plajă și faleză din vecinătatea amplasamentului.  Transportul materialelor și deșeurilor se va face numai cu mijloace de transport corespunzătoare.  În cadrul executării lucrărilor de construcții, gestionarea deșeurilor se va face în strictă concordanță cu normele de mediu în vigoare și aceasta va fi responsabilitatea clară fie a beneficiarului lucrării, fie a constructorului general și va trebui specificată clar în cadrul contractului încheiat între cele două părți. |
| Prevenirea și controlul poluării in aer, apa sau sol  *Se preconizează că măsura va duce la o creștere semnificativă a emisiilor de poluanți în aer, apă sau sol?* | X | În timpul lucrărilor de construcție poate apărea un impact temporar datorat emisiilor rezultate din traficul vehiculelor și funcționării diferitelor utilaje (monoxid de carbon, oxizi de azot, hidrocarburi volatile ușoare, prafuri conținând metale grele și compuși sulfurați) precum și emisiilor de praf emis în atmosferă în timpul activităților de manipulare a nisipului, a pietrei brute în depozite, precum și în timpul transportului și dispunerii acestora la locul amplasamentului. Impactul gazelor toxice se poate înregistra asupra populației din localitățile limitrofe, asupra vegetației psamofile sau controlată și asupra solului/nisipului de plajă, dar efectele nu vor fi semnificative, urmărindu-se în același timp diminuarea emisiilor la transport și execuția lucrărilor de șantier.  După finalizarea lucrărilor, în timpul operațiunilor de întreținere a lucrărilor, va exista un impact suplimentar asupra aerului cauzat de utilajele de manevrare a blocurilor de piatră și a nisipului, dar acesta va fi minim și de scurtă durată datorită măsurilor de diminuare.  Impactul asupra factorului de mediu apă în timpul lucrărilor de construcție poate fi cauzat de:  - măsurile de protecție și reabilitare propuse prin proiect, care vor determina în unele cazuri modificări morfologice ale structurilor existente, producând un impact asupra corpurilor de apă costieră  - efectele asupra calității apei Mării Negre vor fi limitate la creșteri temporare a nivelurilor localizate de sedimente suspendate sau turbiditate, provenind din excavațiile realizate pentru a pune în operă structurile de piatră și de la depunerea materialului pentru reîncărcarea plajelor; aceste modificări au potențialul de a afecta temporar calitatea și estetica apei atât din punct de vedere al folosinței recreaționale (înot), cât și din punct de vedere al biodiversității  - există un impact potențial asupra calității apei marine în perioada de construcție care rezultă din scurgeri accidentale de combustibili, uleiuri sau alte materiale de construcție în apa Mării Negre în timpul construcției de structuri marine și reînnisipării plajelor, precum și de la transportul materialelor de construcție pe mare; manipularea necorespunzătoare a diferitelor tipuri de vehicule sau nave maritime care transportă materiale sau echipament poate duce la scurgeri accidentale  - există riscul unor poluări rezultate în urma unor potențiale accidente între nave  - alimentarea vehiculelor și a echipamentelor de lucru sunt surse potențiale de poluare a apelor de suprafață și subterane, fiind interzise a se efectua pe amplasament.  În perioada de exploatare este puțin probabil să existe alte surse de poluare a apelor decât cele existente în prezent în zonele în care se va desfășura proiectul, cu excepția creșterii turbidității în perioadele de fenomene meteorologice extreme, prin spălarea plajelor și transferul nisipului în mare. În perioada de exploatare este puțin probabil să existe un impact asupra resurselor de apă, astfel se estimează că impactul va fi nesemnificativ.  Nu se estimează un impact semnificativ asupra solului. În condiții normale de realizare a proiectului nu va avea loc un impact semnificativ asupra zonelor de substrat reprezentate de plajele din cadrul proiectului și a solului. Un posibil impact poate apărea în condițiile poluărilor accidentale cu produse petroliere de la utilajele și autovehiculele utilizate, cu deșeuri menajere sau materiale de construcție (pietriș, nisip, beton, bitum, etc). Aceasta poluare poate fi strict accidentală, de mici dimensiuni și pe o perioadă limitată.  Se poate manifesta un impact pozitiv asupra plajelor care constă în faptul că prin utilizarea unui nisip cu o granulometrie mai mare decât cea existentă în prezent pe plaje, se va mări gradul de stabilitate al sedimentelor din zonă. De asemenea, lucrările de construcție de diguri vor duce și ele la stabilizarea plajelor, se va realiza o reducere a eroziunii costiere pe litoralul românesc.  Prin lucrările ce vor fi executate vor fi reduse presiunile asupra falezelor prezente de-a lungul zonei costiere, care în prezent sunt afectate de atacurile valurilor. Astfel se va elimina pericolul de instabilitate și pierderi potențiale de faleză, va fi realizată o remodelare a pantei falezelor într-un gradient mai mic decât cel actual, abrupt, și furnizarea de sisteme de drenaj eficiente. |
| Protecția și refacerea biodiversității și a ecosistemelor:  *Se preconizează că măsura va fi:*  *(i) nocivă în mod semnificativ pentru condiția bună și reziliența ecosistemelor sau*  *(ii) nocivă pentru stadiul de conservare a habitatelor și a speciilor, inclusiv a celor de interes pentru Uniune?* | X | Nu se estimează generarea unui impact asupra biodiversității și asupra celorlalți factori de mediu, acesta fiind nesemnificativ, temporar și reversibil. Impactul asupra habitatelor naturale de interes conservativ din vecinătatea organizărilor de șantier se preconizează a fi nesemnificativ, fără pierderi de suprafețe și fără apariția de fragmentări ale habitatelor.  Traficul greu din punctele de lucru, activitatea utilajelor vor constitui un factor temporar de stres pentru avifaună, fără efecte semnificative asupra efectivelor populațiilor. Se va avea în vedere ca intervențiile din proiect să se desfășoare în afara perioadelor de migrație și iernare a speciilor de păsări.  Habitatele de pe plajă vor fi afectate doar pe timpul de desfășurare a lucrărilor. După încetarea activității, asociațiile de organisme din zona supralitorală se vor reface fără dificultate.  Nu este anticipat un impact semnificativ asupra florei, ca urmare a folosirii utilajelor în zonele de lucru sau pe rutele de acces spre acestea.  Măsurile propuse de reducere/eliminare a impactului asigură o reducere la minim până la eliminarea impactului vizat. Pe perioadă scurtă, medie și lungă impactul rezidual va avea valori nesemnificative.  La evaluarea impactului asupra biodiversității și asigurarea conservării speciilor și habitatelor au fost analizate:   * amplasarea lucrărilor față de siturile Natura 2000 și habitatele speciilor de interes conservativ și alegerea unor amplasamente alternative * perioada de desfășurare a lucrărilor, etapizarea, dimensionarea componentelor (structuri, plaje, protecții mal), alegerea soluțiilor tehnice de implementare * selectarea mineralogiei și granulației adecvate a materialelor de înnisipare a plajelor * transportul materialelor utilizate în lucrări * capacitatea de autoregenerare a habitatelor și speciilor în contextul unor condiții de mediu dinamice, asa cum este mediul acvatic marin * impactul asupra corpurilor de apă * măsurile de creștere a valorii conservative a habitatelor marine din zona de implementare a proiectului.   Criteriile de mediu considerate în analiza opțiunilor au avut în vedere impactul minim generat prin implementarea proiectului asupra factorilor de mediu, inclusiv asupra corpurilor de apă și reducerea riscurilor de afectare a mediului și ecosistemelor. Au fost alese opțiunile care prezintă impactul cel mai redus, reversibil în special în cazul componentei bentice a biodiversității și nesemnificativ pentru restul factorilor de mediu, care asigură protecția, integritatea și atingerea obiectivelor de conservare a habitatelor și speciilor din siturile Natura 2000 cu valoarea conservativă mare, creșterea valorii conservative a habitatelor marine și reducerea semnificativă a impactului potențial negativ al proiectului identificat doar în perioada de implementare asupra factorilor de mediu și corpurilor de apă.  În cadrul procedurii de evaluare adecvată au fost propuse soluții alternative și măsuri de creștere a valorii conservative a habitatelor acvatice marine și implantarea speciilor marine, soluții tehnice cu impactul cel mai redus asupra biodiversității si a mediului, doar pe perioada execuției lucrărilor, fiind integrate în proiect.  Soluțiile asigură atingerea obiectivelor de conservare a habitatelor și speciilor din siturile Natura 2000, măsuri de creștere a valorii consevative care constau în: construcția de recifi artificiali pentru speciile pe cale de dispariție, popularea cu speciile marine specifice zonei și construcția de bio-structuri de protecție a speciilor menționate. |

**Măsura privind: *Măsura privind dezvoltarea infrastructurii de monitorizare, avertizare şi alarmare a fenomenelor hidro-meteorologice severe (inundații și secetă)***

**Partea 1- Filtrarea celor 6 obiective de mediu pentru a identifica pe cale care necesită o evaluare de fond**

|  |  |  |  |
| --- | --- | --- | --- |
| **Filtrarea celor 6 obiective de mediu pentru a se evidenția care necesită o evaluare de fond conform principiului DNSH** | **Da** | **Nu** | **Justificare în cazul selectării răspunsului „Nu”**  *- corespunzător proiectului -* |
| Atenuarea schimbărilor climatice |  | X  (*justificare*) | Activitatea contribuie la atenuarea efectelor schimbărilor climatice prin creșterea creșterea numărului de observații și măsurători agrometeorologice la nivel naţional/regional cu *staţii noi* de măsurare a umidității solului, precum și elaborarea de produse tematice şi aplicaţii software privind intensitatea şi dinamica fenomenului de secetă la nivel naţional/regional.  Astfel, prin intermediul acestei măsurii se va contribui la dezvoltarea rețelei naționale de observații meteorologice preponderent pentru monitorizarea riscului de secetă. |
| Adaptarea la schimbările climatice |  | X  (*justificare*) | Activitatea este încadrată sub codul 060 Măsuri de adaptare la schimbările climatice și prevenirea și gestionarea riscurilor legate de climă: altele, de exemplu furtuni și secetă (inclusiv sensibilizare, sisteme și infrastructuri de protecție civilă și de gestionare a dezastrelor, abordări ecosistemice, care contribuie substanțial la calcularea sprijinului acordat obiectivelor privind schimbările climatice, respectiv 100%. Prin urmare activitatea sprijină obiectivul de adaptare la schimbările climatice. |
| Utilizarea durabilă și protejarea resurselor de apă și a celor marine |  | X  (*justificare*) | Lucrările de instalare a stațiilor meteorologice și agrometeorologice nu vor deteriora starea /potențialul ecologic a/al corpurilor de apă și nu vor împiedica îmbunătățirea potențialului ecologic cu luarea în considerare a efectelor schimbărilor climatice. |
| Economia circulară, inclusiv prevenirea generării de deșeuri și reciclarea acestora |  | X  (*justificare*) | Investiția nu va afecta obiectivul de economie circulară, inclusiv prevenirea și reciclarea deșeurilor întrucât va fi realizată cu respectarea următoarelor cerințe:   * Gestionarea deşeurilor rezultate în toate etapele se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, respectiv în linie cu obiectivele din cadrul general de gestionare a deşeurilor la nivel naţional - Planul naţional de gestionare a deşeurilor (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017). * În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare. * În conformitate cu prevederile Deciziei nr. 2000/532/CE a Comisiei, preluată în legislaţia naţională prin HG nr. 856/2002, cu modificările și completările ulterioare, lucrările nu presupun utilizarea unor categorii de materiale care să poată fi încadrate în categoria substanțelor toxice și periculoase. * În ceea ce priveşte deşeurile recuperabile rezultate pe perioada executării lucrărilor, constructorul se va asigura că cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare material, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări. * Astfel, în conformitate cu reglementările în vigoare, deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor. În toate etapele proiectului se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectului, în toate etapele acestuia, vor fi depozitate temporar doar pe suprafeţe special amenajate în acest sens. În cazul deşeurilor contaminate, se vor lua măsuri speciale de gestionare a acestora (prin depozitarea separată doar pe suprafeţe impermeabile), pentru a nu contamina restul deşeurilor sau solul. * În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.   Sortarea deşeurilor se va realiza la locul de producere, prin grija constructorului. Acesta are obligaţia, conform HG nr. 856/2002, cu modificările și completările ulterioare, să ţină evidenţa lunară a colectării, stocării provizorii şi eliminării deşeurilor către depozitele autorizate. |
| Prevenirea și controlul poluării aerului, apei sau solului |  | X  (*justificare*) | Implementarea proiectelor se va face cu respectarea condițiilor de protecție a factorilor de mediu (inclusiv apă, aer și sol) potențial afectați stabilite prin actele de mediu emise în conformitate cu Directiva EIA.  Aerul  În cea mai mare parte, sursele de emisie a poluanţilor atmosferici vor fi surse la sol libere, deschise şi mobile sau staţionare difuze/ dirijate.  Activitatea de realizare a lucrărilor de construcţii include deopotrivă şi surse mobile de emisii, reprezentate de utilajele necesare desfăşurării lucrărilor, de vehiculele care vor asigura transportul materialelor de construcţii, precum şi de aprovizionare cu materiale necesare lucrărilor de construcţie, dar şi de vehiculele necesare evacuării deşeurilor de pe amplasament. Funcţionarea acestora va fi intermitentă, în funcţie de programul de lucru şi de graficul lucrărilor.  Cu toate acestea, se estimează că poluarea aerului în timpul perioadei de execuţie a lucrărilor nu depășeşte limitele maxime permise, este temporară (în timpul executării lucrărilor), intermitentă (în funcţie de programul de lucru şi de graficul lucrărilor), nu este concentrată doar în frontul de lucru (unele surse sunt mobile) nefiind de natură să afecteze semnificativ acest obiectiv de mediu.  Pe cât posibil se vor lua măsuri de atenuare, astfel că lucrările aferente proiectului vor fi realizate cu utilaje mai puţin poluante.  Apa  Pe parcursul etapei de execuţie, se vor lua măsurile necesare astfel încât deșeurile rezultate din demontări/demolări, precum și materialele necesare pentru construire, să fie corect depozitate pentru a se evita infiltraţiile în stratul acvifer sau în apele de suprafaţă, urmare a antrenării acestora de către apele pluviale sau de către vânt.  Se va asigura formarea periodică a tuturor lucrătorilor de la fața locului pentru a se asigura evitarea scurgerilor accidentale de substanţe chimice, carburanţi şi uleiuri provenite de la funcţionarea utilajelor implicate în lucrările de construcţie sau datorate manevrării defectuoase a autovehiculelor de transport.  Funcţionarea unor utilaje ce utilizează motoare cu combustie internă în preajma corpurilor de apă conţin un factor de risc inerent în cazul unor accidente, ce pot astfel conduce la contaminarea punctiformă şi temporară a corpurilor de apă de suprafaţă, însă acest risc poate fi adresat în cadrul unui plan de management de mediu (PMM), elaborat înainte de începerea etapei de execuţie a proiectului.  În etapa de dezafectare a proiectului, potenţialele surse de poluare a apei vor fi similare cu cele din etapa de construcţie, lucrările fiind realizate cu aceleaşi tipuri de utilaje.  Utilizarea substanțelor chimice  De asemenea, în ceea ce privește utilizarea și prezența substanțelor chimice, activitatea nu va utiliza:  (a) ca atare, în amestecuri sau în articole, substanțele enumerate în anexa I sau anexa II la Regulamentul (UE) 2019/1021 al Parlamentului European și al Consiliului , cu excepția cazului în care substanțele sunt prezente ca urme neintenționate de contaminant;  (b) mercurul și a compușii mercurului, amestecurile acestora și a produselor cu adaos de mercur, astfel cum sunt definite la articolul 2 din Regulamentul (UE) 2017/852 al Parlamentului European și al Consiliului;  (c) ca atare, în amestecuri sau în articole, substanțele enumerate în anexa I sau anexa II la Regulamentul (CE) nr. 1005/2009 al Parlamentului European și al Consiliului;  (d) ca atare, în amestecuri sau în articole, substanțele enumerate în anexa II la Directiva 2011/65/UE a Parlamentului European și a Consiliului, cu excepția cazului în care se respectă pe deplin articolul 4 alineatul (1) din directiva respectivă;  (e) ca atare, în amestecuri sau în articole, substanțele enumerate în anexa XVII la Regulamentul (CE) nr. 1907/2006 al Parlamentului European și al Consiliului, cu excepția cazului în care se respectă pe deplin condițiile specificate în anexa respectivă;  (f) unor substanțe care, fie singure, fie în amestecuri, fie ca parte dintr-un articol, îndeplinesc criteriile prevăzute la articolul 57 din Regulamentul (CE) 1907/2006 și sunt identificare în conformitate cu articolul 59 alineatul (1) din regulamentul respectiv, cu excepția cazului în care s-a dovedit că utilizarea lor este esențială pentru societate;  (g) altor substanțe care, fie singure, fie în amestecuri, fie ca parte dintr-un articol, îndeplinesc criteriile prevăzute la articolul 57 din Regulamentul (CE) 1907/2006, cu excepția cazului în care s-a dovedit că utilizarea lor este esențială pentru societate.  Deșeurile solide, materialul rezultat din decopertări, excavații, combustibilii sau uleiurile nu se vor deversa în albia cursului de apă sau lacul de acumulare; se va proceda la colectarea selectivă a deșeurilor în vederea valorificării şi /sau eliminării prin firme autorizate. Pe perioada execuției lucrărilor se va acorda o atenție deosebită scurgerilor de carburanți și se va asigura un management al deșeurilor adecvat – depozitarea deșeurilor se va realiza în locuri bine stabilite, cu asigurarea protecției adecvate pentru a fi evitate infiltrațiile și poluarea acviferelor în caz de ploaie. Se vor utiliza utilaje şi mijloace de transport noi, performante, iar transportul materialelor se va realiza cu autovehicule prevăzute cu prelată. Pentru reducerea nivelulului de zgomot și vibrații, acolo unde va fi cazul, vor fi instalate bariere fonice conforme cu Directiva 2002/49/CE privind evaluarea și gestiunea zgomotului. |
| Protecția și refacerea biodiversității și a ecosistemelor |  | X  (*justificare*) | Impactul potențial al proiectelor asupra mediului, inclusiv al lucrărilor localizate în vecinătatea sau în siturile Natura 2000, este evaluat în conformitate cu prevederile Directivelor EIA, Directivei Habitate și Directivei Păsări, fiind urmărit în special potențialul impact al proiectului asupra obiectivelor specifice / măsurilor minime de conservare stabilite pentru speciile și habitatele pentru care au fost desemnate siturile, precum și evaluarea impactului cumulat (între investițiile propuse, existente sau reglementate) asupra factorilor de mediu, inclusiv la nivelul siturilor Natura 2000.  Proiectele vor pune obligatoriu în aplicare toate măsurile de atenuare fezabile din punct de vedere tehnic și relevante din punct de vedere ecologic pentru a reduce impactul negativ asupra apei, precum și asupra habitatelor și a speciilor protejate care depind direct de apă. |

* **ACȚIUNEA: Îmbunătățirea sistemului de răspuns la risc**

**Partea 1 - Filtrarea celor 6 obiective de mediu pentru a identifica pe cale care necesită o evaluare de fond**

|  |  |  |  |
| --- | --- | --- | --- |
| **Filtrarea celor 6 obiective de mediu pentru a se evidenția care necesită o evaluare de fond conform principiului DNSH** | **Da** | **Nu** | **Justificare în cazul selectării răspunsului „Nu”**  *- corespunzător proiectului -* |
| Atenuarea schimbărilor climatice | X  (*evaluare de fond*) |  |  |
| Adaptarea la schimbările climatice | X  (*evaluare de fond*) |  |  |
| Utilizarea durabilă și protejarea resurselor de apă și a celor marine | X  (*evaluare de fond*) |  |  |
| Economia circulară, inclusiv prevenirea generării de deșeuri și reciclarea acestora | X  (*evaluare de fond*) |  |  |
| Prevenirea și controlul poluării aerului, apei sau solului | X  (*evaluare de fond*) |  |  |
| Protecția și refacerea biodiversității și a ecosistemelor | X  (*evaluare de fond*) |  |  |

**Partea a 2- a: Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond**  *- corespunzător proiectului -* |
| --- | --- | --- |
| Atenuarea schimbărilor climatice  *Se așteaptă ca măsura să conducă la emisii semnificative de GES?* | X | Investițiile propuse în cadrul acestei acțiunii sunt prioritizate în PNMRD și vizează p**revenirea, pregătirea și gestionarea situațiilor de urgență** generate de riscurile naturale accentuate de schimbările climatice, prin:   * investiții în **infrastructură** (ex. subunități locale, centre regionale, centre de training, baze aeriene, rețele de comunicații și informatice pentru Sistemul național de management al situațiilor de urgență și Sistemul național unic pentru apeluri de urgență, dezvoltarea infrastructurii de comunicații de fibră optică, care va procesa sau colecta date care au ca rezultat reduceri substanțiale demonstrate ale emisiilor de gaze cu efect de seră pe ciclul de viață) * în **mijloace tehnice** (ex. mașini de coordonare a intervențiilor în caz de risc major, mașini de coordonare a intervențiilor medicale, ambulanțe, autospeciale transport apă).   La sfârșitul perioadei de programare 2014-2020, ca urmare a implementării proiectelor în cadrul POIM, gradul de dotare cu mijloace tehnice și echipamente va fi de aproximativ 80% (conform *Analizei instituționale privind capacitatea de răspuns a Inspectoratului General pentru Situații de Urgență și necesitățile operative de perspectivă).*Astfel, la nivelul anului 2019, aproximativ 20% din tehnica de intervenție avea durata normată de viață consumată la finalul anului 2020, ajungând uzate din punct de vedere fizic și moral.  Investițiile propuse contribuie la atingerea obiectivelor privind schimbările climatice, prin:   * Reducerea cantităţii de noxe eliberate în atmosferă datorită filtrelor şi catalizatorilor cu care sunt echipate mijloacele tehnice; * Consum redus de combustibil al mijloacelor tehnice achiziționate față de cele aflate în uz curent.   Reducerea timpului de răspuns și eficiența intervenției în situații de urgență, contribuind astfel la reducerea emisiilor nocive rezultate în urma incendiilor, în special a incendiilor forestiere.  Astfel, prin investițiile propuse în cadrul acestei acțiuni se preconizează un **impact pozitiv asupra generării emisiilor de GES**, prin înlocuirea mijloacelor tehnice și echipamentelor cu durată de viață depășită cu mijloace și echipamente mai eficiente din punct de vedere al reducerii emisiilor de GES.  În tabelul prezentat mai jos se regăsește o simulare asupra cantității de CO2 redusă ca urmare a reducerii distanțelor parcurse cu 10.000 km, la un consum mediu de 45l/100 km:   |  |  |  |  |  |  | | --- | --- | --- | --- | --- | --- | | **Tipul de combustibil** | **Litri de motorină economisiți/ 10.000 km** | **Densitate (kg/l)** | **Consum redus de CO2 (KG)** | **Emisii de CO2 (CO2/KG combustibil** | **Emisii reduse (TO) / 10.000 km** |  |  |  |  |  |  |  | | --- | --- | --- | --- | --- | --- | | Motorină | 900 l | 0,846 | 761,40 | 3,15 | 2.398,41 |   Mai mult, amprenta de carbon va fi calculată la nivelul proiectelor propuse spre finanțare, în conformitate cu metodologia BEI pentru evaluarea GES și variațiilor acestora.  Totodată, investițiile în infrastructură prevăzute în cadrul acestei acțiuni nu vor aduce prejudicii obiectivului de atenuare a schimbărilor, deoarece vor respecta standardele moderne utilizate în întreaga UE și vor fi echipate cu sisteme inteligente de utilizare a energiei, cu eficiență energetică ridicată și speranță de viață lungă. Astfel, elementele care fac parte din anvelopa construcției vor asigura o izolare termică performantă pentru a menține consumul de energie cât mai scăzut. Totodată, se va avea în vedere și instalarea de sisteme de exploatare a surselor regenerabile de energie. |
| Adaptarea la schimbările climatice  *Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor?* | X | Investițiile cu privire la construcția infrastructurii vor respecta legislația europeană în ceea ce privește cerințele privind imunizarea la schimbările climatice (climate proofing).  De asemenea, mijloacele tehnice de transport vor fi dotate cu sisteme de filtrare a particulelor (EURO 6 sau mai mari în funcție de legislația europeană) și vor **contribui la adaptarea la schimbările climatice**, atât prin eficientizarea consumului de combustibil, cât și prin reducerea timpului de intervenție.  Principalele beneficii în ceea ce privește **adaptarea la schimbările climatice** pentruinvestițiile privind achiziția de mijloace tehnice sunt:   * Reducerea poluării ca urmare a eficientizării intervenţiilor ca urmare a reducerii timpului de răspuns; * Reducerea poluării rezultate din folosirea unor autospeciale noi care respectă normele de poluare actuale.   Conform standardelor europene de emisie pentru poluare, definite într-o serie de directive ale UE*, Particulate Matter* (PM) pentru camioane este de 0,01 pentru EURO VI, față de Euro I 0,612, așa cum este prezentat în figura de mai jos.    Prin investițiile preconizate în cadrul acestei acțiunii, emisiile vor fi reduse atât datorită scăderii distanțelor parcurse, cât și a noului tip de motoare cu care vor fi dotate mijloacele tehnice propuse și care respectă legislația europeană în domeniu.  Investițiile propuse în cadrul acestei acțiuni nu au un impact previzibil sau au un impact previzibil nesemnificativ asupra adaptării la schimbările climaticeal climatului preconizat asupra activității în sine sau asupra persoanelor, naturii sau activelor; astfel se considerată că sunt în concordanță cu principiul DNSH.  În cadrul fiecărui proiect ce propune realizarea unei infrastructuri, în cadrul studiului de fezabilitate vor fi evaluate riscurile legate de inundații, secetă, precipitații, incendii naturale, alunecări de teren etc. în cadrul analizei riscurilor. În cazul în care sunt identificate posibile riscuri, vor fi puse propuse soluții specifice de adaptare.  Pentru investițiile prevăzute de această măsură a fost parcursă procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului.  Conform Raportului de mediu pentru PDD, potenţiale efecte pozitive semnificative au fost identificate asupra obiectivului relevant de mediu privind populaţia şi sănătatea umană, populaţia fiind beneficiară acţiunii, precum şi asupra obiectivului relevant de mediu privind managementul riscurilor, deoarece se minimizează efectele generate de dezastrele naturale. |
| Utilizarea durabilă și protejarea resurselor de apă și a celor marine:  *Se preconizează că măsura va fi nocivă pentru:*   1. *starea bună sau pentru potențialul ecologic bun al corpurilor de apă, inclusiv al apelor de suprafață și subterane sau*   *(ii) starea ecologică bună a apelor marine?* | X | Investițiile propuse în cadrul acestei acțiuni nu au un impact previzibil sau au un impact previzibil nesemnificativ asupra utilizării durabile e resurselor de apă și a celor marine; astfel se considerată că sunt în concordanță cu principiul DNSH.  În acest sens, în etapa de construcției/reabilitare a infrastructurii, se va respecta protejarea obiectivului, prin asigurarea unei organizări de șantier în conformitate cu legislația în vigoare. De asemenea vor fi luate măsurile necesare astfel încât deșeurile rezultate să fie corect depozitate pentru a se evita infiltrațiile în stratul acvifer sau în apele de suprafață (urmare a antrenării acestora de către apele pluviale sau de către vânt), precum și asigurarea evitării scurgerilor accidentale de substanțe chimice, carburanți şi uleiuri provenite de la funcționarea utilajelor.  De asemenea, în faza de operare, alimentarea cu apă potabilă a infrastructurii, se va asigura din rețeaua publică de alimentare cu apă, iar apa uzată menajeră va fi colectată în rețeaua publică de canalizare.  Acțiunea indicativă nu presupune riscuri de degradare a calității resurselor de apă și nu contribuie la creșterea stresului hidric în regiune, în conformitate cu cerințele Directivei-cadru privind apa (Directiva 2000/60/CE) transpusă în legislația națională prin Legea 310/ 2004 pentru modificarea şi completarea Legii apelor nr. 107/1996. Conform aceleiași Directive, nu afectează habitatele și speciile protejate care depind în mod direct de apă.  De asemenea, se vor respecta condițiile impuse în actul de reglementare de mediu emis pentru fiecare proiect în parte. |
| Tranziția către o economie circulară, inclusiv prevenirea generării de deșeuri și reciclarea acestora  *Se preconizează că măsura:*  *(i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau*  *(ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau*  *(iii) va cauza prejudicii semnificative și pe termen lung mediului în ceea ce privește economia circulară?* | X | Investițiile propuse în cadrul acestei acțiuni nu au impact previzibil sau au impact previzibil nesemnificativ asupra economiei circulare, inclusiv prevenirea generării de deșeuri și reciclarea acestora, astfel se considerată că sunt în concordanță cu principiul DNSH.  Gestionarea deşeurilor rezultate în etapa de construcție/reabilitare a infrastructurii se va face cu respectarea legislației în vigoare, inclusiv respectarea obiectivelor de reducere a cantităţilor de deşeuri generate şi de maximizare a reutilizării şi reciclării, în linie cu obiectivele Planului Naţional de Gestionare a Deşeurilor (elaborat în baza art. 28 al Directivei 2008/98/EC privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017).  Pentru etapa de operare, se estimează că activităţile nu vor conduce la o creștere semnificativă în ceea ce privește generarea, incinerarea sau eliminarea deșeurilor, precum și nici în ceea ce privește utilizarea durabilă a resurselor naturale și economia circulară.  Deșeurile rezultate în etapa de construcție și de operare vor fi gestionate în baza contractelor cu operatorii de salubritate.  Deșeurile rezultate (din înlocuirea echipamentelor) vor fi gestionate în conformitate cu ierarhia deșeurilor și cu planul de management aplicabil, inclusiv prin reutilizarea și reciclarea bateriilor și a echipamentelor electronice, în special a materiilor prime critice pe care acestea le conțin.  De asemenea, se vor respecta condițiile impuse în actul de reglementare de mediu emis pentru fiecare proiect în parte. |
| Prevenirea și controlul poluării in aer, apa sau sol  *Se preconizează că măsura va duce la o creștere semnificativă a emisiilor de poluanți în aer, apă sau sol?* | X | Investițiile propuse în cadrul acestei acțiuni nu au impact previzibil sau au impact previzibil nesemnificativ asupra economiei circulare, inclusiv prevenirea generării de deșeuri și reciclarea acestora, astfel se considerată că sunt în concordanță cu principiul DNSH.  În timpul lucrărilor de construcție/reabilitare se vor lua măsuri pentru reducerea zgomotului, a prafului și a emisiilor poluante (umezirea suprafețelor care pot genera praf, reducerea vitezei vehiculelor, utilizarea unor utilaje eficiente și fiabile cu nivel redus de emisii), în conformitate cu legislația în valoare.  În timpul perioadei de execuție a lucrărilor, poluarea (produsă de vehiculele pentru transportul materialelor de construcții, precum şi cele necesare evacuării deșeurilor de pe amplasament) nu va depăși limitele maxime permise, este temporară (în timpul executării lucrărilor), intermitentă (în funcție de programul de lucru şi de graficul lucrărilor), nu este concentrată doar în frontul de lucru (unele surse sunt mobile), nefiind de natură să afecteze semnificativ acest obiectiv de mediu.  De asemenea se vor lua măsurile necesare astfel încât deșeurile rezultate să fie corect depozitate pentru a se evita infiltrațiile în stratul acvifer sau în apele de suprafață (urmare a antrenării acestora de către apele pluviale sau de către vânt), precum și asigurarea evitării scurgerilor accidentale de substanțe chimice, carburanți şi uleiuri provenite de la funcționarea utilajelor.  De asemenea, se vor respecta condițiile impuse în actul de reglementare de mediu emis pentru fiecare proiect în parte. |
| Protecția și refacerea biodiversității și a ecosistemelor:  *Se preconizează că măsura va fi:*  *(i) nocivă în mod semnificativ pentru condiția bună și reziliența ecosistemelor sau*  *(ii) nocivă pentru stadiul de conservare a habitatelor și a speciilor, inclusiv a celor de interes pentru Uniune?* | X | Investițiile propuse în cadrul acțiunii nu au un impact previzibil sau au un impact previzibil nesemnificativ asupra protecției și refacerii biodiversității și a ecosistemelor, astfel se consideră că sunt în concordanță cu principiul DNSH.  Se consideră că investițiile propuse nu vor constitui un potențial impact asupra speciilor și habitatelor din siturile Natura 2000, infrastructura propusă urmând a fi amplasate în afara siturilor Natura 2000. În cazul în care lucrărilor vor fi localizate în vecinătatea siturilor Natura 2000 și se constată un posibil impact asupra acestora, la nivelul fiecărui proiect se va face evaluarea potențialului impact în conformitate cu prevederile Directivelor EIA, Directivei Habitate și Directivei Păsări, fiind urmărit în special potențialul impact al proiectului asupra obiectivelor specifice / măsurilor minime de conservare stabilite pentru speciile și habitatele pentru care au fost desemnate siturile.  De asemenea, se vor respecta condițiile impuse în actul de reglementare de mediu emis pentru fiecare proiect în parte, precum şi cele prevăzute în avizele emise de custozii ariilor naturale protejate intersectate de proiectele propuse. |